Mesud Hadžimejlić
<s>Šejh Mesud ef.</s><s>Hadžimejlić (Vukeljići, 5. maja 1937. – Kaćuni, 9. februara 2009.), bosanskohercegovački je teolog bošnjačkog porijekla, šejh nakšibendijskog, rifaijskog i mevlevijskog tarikata, treći po redu šejh-ul-mešaih.</s>

<s>Biografija 
Mesud Hadžimejlić je rođen u Vukeljićima kraj Fojnice.</s><s>Bio je sin šejha, hafiza, muftije i muderrisa Musa Kjazima ef.</s><s>Hadžimejlića, unuk šejha Hasana ef.</s><s>Hadžimejlića i praunuk šejha Mejli-babe.</s><s>Svoje prvo znanje je stekao u prvoj privatnoj medresi u Vukeljićima kod svoga oca, što je potvrdio je na državnim ispitima i stekao zvanje imama, muallima i hatiba.</s><s>Obrazovanje je nastavio u Visokom, pred stricom, šejhom Refikom ef.</s><s>Hadžimejlićem koji mu je dao vekiletnamu.</s>

<s>Kao imam, hatib i muallim radio je u džematima: Dražev Do kod Bugojna (1961-1963), u Gorica kod Zenice Zenice (1963-1969) i u Kaćunima kod Busovače (1969-1990).</s><s>Od 1967. do 1974., u Siriji stječe znanje kod šejha Bedruddin ef.</s><s>Abidina koji mu daje idžazetnamu za šejha nakšibendijskog tarikata.</s><s>Hilafetnamu za šejha rifaijskog tarikata je dobio 1989. od šejha Džemaluddina er-Rifai iz Prizrena, a 2001. postaje teberruken šejh mevlevijskog tarikata koji mu predaje postinišin šejh Mehmet Sülükçü iz Konye.</s>

<s>Svoj život je posvetio vjerskom i duhovnom obrazovanju mnogih generacija.</s><s>Inicirao je obnavljanje porušenih džamija, turbeta i tekija učestvovao u projektima obnove u mnogim mjestima.</s><s>Učestvovao je u obnavljanju mnogih dovišta u Bosni i Hercegovini, od kojih su najznačajnija dovišta u Blagaju 1973. godine, na Vranduku i u Ključu 2000. godine.</s><s>Zalagao se mnogo na zbližavanju Islamske zajednice u BiH i Tarikatskog centra.</s><s>Na dužnosti šejh-ul-mešaiha se nalazio od 1997. do 2009. godine.</s>

<s>Hadžimejlić je izgradio prvi privatni porodični muzej u Vukeljićima, kao i kompleks u Kaćunima koji obuhvata: Tekiju Mesudiju, Polikliniku Hadžimejlić, musafirhanu i biblioteku.</s><s>Tekija Mesudija je trenutno najveća tekija na Balkanu.</s><s>Dužnost šejha  Tekije Mesudije obavljao je do smrti 2009. godine.</s><s>Pokrenuo je i časopis za kulturu, historiju, umjetnost i tesavvuf Kelamu'l Šifa.</s><s>Ulagao je u obrazovanje, pokrenuo je aktivnost stipendiranja učenika i studenata.</s>

<s>Umro je u Kaćunima kod Busovače 9. februara 2009. godine.</s>

<s>Bibliografija 
O čovjeku (Sarajevo, 2015)</s>

<s>Reference</s>

<s>Spoljašnje veze 
 Devet godina od preseljenja šejha Mesuda ef.</s><s>Hadžimejlića: Kod njega je dušama bilo lijepo</s>

<s>Biografije, Fojnica
Bošnjački derviški šejhovi</s>

